આર્થિક દૃષ્ટિએ: આર્થિક દૃષ્ટિએ જાઈએ તો મહેનત વધુ અને આર્થિક લાભ ઓછો દેખાશે. ના ગમતું કામ પણ કરવું પડે તેવા યોગ છે. વર્ષના આરંભથી જ ખર્ચના યોગ વધુ છે. આવકનું પ્રમાણ નહિવત્‌ છે. કામ મળવાના યોગ પણ ઓછા છે અને જે કરે છે તેમને મજૂરી કરતા હોય તેવું લાગશે. રૂ.૧૦૦ની મહેનત અને રૂ.૬૦ની આવક જેવું છે, પરંતુ ફેબ્રુઆરીથી ભાગ્યનો સાથ મળતાં કંઈક અંશે રાહત થતી જાવા મળશે. આ વર્ષ દરમિયાન નાણા ખોવાઈ જવા, ચોરી થવી જેવી ઘટનાઓ પણ બની શકે તેમ છે. તો તેમાં થોડી સાવચેતી રાખવી. માર્ચ મહિનાથી મે મહિના સુધીના સમયગાળા દરમિયાન સટ્ટાકીય લાભ મળશે, પરંતુ મે બાદ રોકાઈ જવામાં લાભ છે. બાદમાં દિવાળી સુધી કંઈ ને કંઈ નાનાં નાનાં કામો થતાં રહેવાથી તમારો વ્યવહાર ચલાવી શકશો. નોકરિયાત વર્ગ માટે આ વર્ષ કોઈ સારા સમાચાર આપતું નથી જણાતું. સિવાય કે જન્મકુંડળીમાં ગ્રહો કેવા છે તેના ઉપર નિર્ભર છે. આ વર્ષ દરમિયાન કોઈ નવી નોકરીની તકો નથી દેખાતી. જે છે તે ચાલી ના જાય તેનું ધ્યાન રાખવું પડશે.